Diari Oficial de la Generalitat Valenciana


Sumari del DOGV 5082, del 31-08-2005 (2005/9505)

Informació pública del programa d'actuació integrada de la modificació del Pla General d'Ordenació Urbana «Estadi Levante Unión Deportiva».
-------------------------------------------------------------------------------------------------------------------------------------------

### Dades del document

Número de DOGV
:   5082

Data del DOGV
:   31-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9505


Organisme emissor
:   Levante Union Deportiva, SAD

Tipus de document
:   Anunci

Informació pública del programa d'actuació integrada de la modificació del Pla General d'Ordenació Urbana «Estadi Levante Unión Deportiva». [2005/9505]
  
La mercantil Levante Unión Deportiva, Sociedad Anónima Deportiva ha formulat programa d'actuació integrada de la modificació del Pla General d'Ordenació Urbana «Estadi Levante Unión Deportiva», amb data 22 de juliol de 2005, que inclou: memòria del programa, projecte d'urbanització de la unitat d'execució única de la modificació del PGOU «Estadi Levante Unión Deportiva» (València), i projecte de reparcel·lació forçosa de la modificació del PGOU «Estadi Levante Unión Deportiva» (València), a l'empara del que preveu la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994).
  
En aplicació del que establix l'article 48.1.C), en relació amb l'article 46.3, ambdós de la referida llei, procedeix sotmetre l'esmentat programa amb tota la documentació annexa a informació pública per un termini de 20 dies hàbils, comptats a partir del següent dia a la publicació d'aquest anunci en el Diari Oficial de la Generalitat Valenciana.
  
Es fa constar que durant tal termini els interessats en aquest procediment podran formular qualssevol al·legacions que al seu dret convinguen, així com altres alternatives tècniques que pretenguen competir amb l'exposada al públic, tot això en els termes i condicions de l'esmentada Llei 6/1994, a l'efecte qualsevol dels quals interessat podrà consultar l'expedient dipositat a la notaria del senyor Emili-Vicent Orts Calabuig, sítia al carrer Monges Santa Caterina núm. 8 de València (46929), els dies hàbils d'11.00 a 13.00 hores. Igualment es fa constar que qualsevol persona podrà comparèixer en la notaria per a obtenir còpia de l'acta de protocol·lització del projecte i documents que s'acompanyen al mateix, o sol·licitar que se li mostre.
  
Així mateix, tant la referida documentació com l'expedient administratiu, podran ser consultats als locals del Servei de Planejament Urbanístic, Unitat de Tramitació de Programes de l'Ajuntament de València, avinguda d'Aragó, 47, 4ª planta, els dies hàbils de 09.00 a 14.00 hores.
  
Les al·legacions que, si és el cas, es formulen, es presentaran davant l'Ajuntament de València, dirigides al Servei de Planejament Urbanístic, Unitat de Tramitació de Programes.
  
Mitjançant el present, segons que preceptua el paràgraf 2n de l'article 48, en relació amb l'article 46 paràgrafs 4t i 5è de l'esmentada Llei 6/1994, s'informa als interessats que el termini de cinc dies hàbils per a presentar les proposicions juridicoeconòmiques comença el dia hàbil següent a la finalització del termini de vint dies anteriorment indicat. Durant tal termini podran formular-se les referides proposicions a l'Ajuntament de València. Finalitzat aquest segon termini, el següent dia hàbil, excepte si és dissabte, i en aquest cas haurà d'entendre's el dia hàbil immediat posterior, tindrà lloc l'acte d'obertura de pliques a l'Ajuntament de València.